KENSINGTON TEMPLE Hengen armoitukset: Elia ja ihmeet
COLIN DYE: JUMALAN OMILLA ON HENGELLISIÄ LAHJOJA
ELIA: IHMEIDEN PALVELUTYÖ
Sanomani keskeinen teema on se, että Jumalan omilla -
on hengellisiä lahjoja.
Erityisesti uudessa liitossa, Uuden testamentin ajalla, -
meistä jokaisella on Pyhä Henki
Pyhä Henki lepää yllämme ja elää meissä.
Kun Hänen läsnäolonsa vapautuu meissä ja uppoamme siihen, -
elämästäsi voi alkaa kummuta yliluonnollisuuden virta, -
joka hämmästyttää niin sinua kuin ihmisiä ympärilläsi.
Jumala on yliluonnollinen Jumala.
Osana jokaisen kristillisen seurakunta- sukupolven työkalupakkia, -
ja tämä sukupolvi ei ole poikkeus, -
ovat Jumalan ihmeelliset ilmentymät elämässäsi ja elämäsi kautta.
Älä jätä sitä vain väkevien Jumalan miesten ja naisten tehtäväksi.
Anna Jumalan käyttää sinua niin kuin Hän haluaa.
Tänään aiheena on Elia. Kerron joitain asioita, joita hän teki.
Kuten mainitsin, hän sulki taivaan ja sanoi, ettei sataisi.
Kuvittele, että nykyään olisi joku sellainen.
Sanoisi ilmatieteenlaitokselle: "Ei sada, ennen kuin sanon.
Hakekaa turistit. Tulee hyvä keli."
Sateen loppuminen tarkoitti siihen aikaan talouden romahtamista.
Myös Elian, joka niin sanoi, piti kärsiä ne olosuhteet, -
jotka hän oli profetoinut ja saanut aikaan uskosta.
Sitten hän käski sateen tulla, kun Jumala oli valmis.
Sillä välin hän moninkertaisti lesken jauhot ja öljyn, kun oli nälänhätä.
Hän herätti kuolleen naisen pojan.
Poika oli kuollut. Nainen eli.
Kiirehditään eteenpäin.
Sitten hän kutsui taivaasta alas tulen.
Se on huippu. Ei vain siksi, että hän seisoi Karmel-vuorella.
Se oli hänen työnsä huippukohta. Nimi Elia tarkoittaa: Herra, minun Jumalani.
Hän sanoo: "Tietäkää, kuka on tosi ja elävä Jumala.
Te, Israel, olette seuranneet muita jumalia, Baalia ja Aseraa.
Kaikkia pakanoiden hedelmällisyys- jumalia. Ne ovat vieraita jumalia.
Ne jumalat eivät vastaa teille tulella. Ne eivät ole yhtikäs mitään.
Tosi ja elävä Jumala vastaa tulella!"
Vau! Tarvitsemme Elioiden sukupolven.
Osat ovat vaihtuneet sukupolvessamme.
Baalin profeetat, humanistit, maallistuneet, -
väärien uskontojen edustajat kutsuvat meitä vuorelle.
"Mitä teidän Jumalanne voi tehdä? Kasvamme teitä nopeammin.
Valtaamme alaa. Yhteiskuntaa muovataan kuvaksemme.
Saamme, mitä haluamme. Kristityt, seurakunta, päivänne ovat luetut.
Jälkikristillinen aika. Hahhah!"
Jumalan Elioiden, Elioiden sukupolven, on aika nousta ja sanoa: -
"Jumalamme on tosi ja elävä Jumala. Näytämme, ettei Hän ole kuollut.
Hän elää." Aamen ja aamen.
En suitsuta tätä, -
sillä tämän ilmenemisen tasot ovat hyvin merkittäviä.
Joka ikisellä tavalla sinä ja minä olemme kutsuttuja olemaan Elioita.
Tai Elinoita. Tai mikä feminiininen muoto onkaan.
Meidät on kutsuttu osoittamaan yhteiskunnallemme, että Jumala elää.
Osoittamaan Häntä. Osa siitä, -
jos kuuntelemme Jumalaa tarkasti, -
ovat ihmeelliset ilmentymät elämässäsi ja elämäsi kautta.
Ne osoittavat Jumalan todellisuutta ympärillä olevillesi, -
teistä vähäisimmästä suurimpaan.
Okei.
Luen yhden jakeen.
Toivon, että... Ette luultavasti tee sitä, mutta sanon sen kuitenkin.
Lukekaa luvut 1. Kun. 16―18 ennen nukkumaanmenoa tänään.
Ne luvut tahtoisin lukea, jotta kuulisitte koko jutun.
Luen tässä kohdassa yhden jakeen. Se on 1. Kun. 17:1.
Tässä tapaamme Elian ensikertaa.
Kun luemme huolellisesti, tiedämme, ettei Elia ole ilmestynyt tyhjästä.
Hän on ollut hyvin aktiivinen.
Tekstissä Elia yhtäkkiä seisoo kuninkaan edessä.
Kuningas Ahabin.
Ahab on Israelin paha kuningas.
Elia antaa tämän julkilausuman.
"Tisbeläinen Elia, eräs Gileadiin asettuneita siirtolaisia, -
sanoi Ahabille: 'Niin totta kuin Herra, Israelin Jumala, elää, -
jonka edessä minä seison: -
näinä vuosina ei tule kastetta eikä sadetta -
muutoin kuin minun sanani kautta.'"
Vau!
Katso ensinnäkin miehen rohkeutta.
Hän seisoo kuninkaan edessä pelotta.
Hän julistaa kuninkaan edessä: "Israelin Jumala on minut lähettänyt.
Israelin tosi Jumala."
Hän siis sanoo: "Ahab, tiedän sinun johtaneen kansan harhaan.
Sinä ja vaimosi Iisebel.
Olette saaneet heidät palvelemaan pakanoiden hedelmällisyysjumalia.
Luulette, että voitte jotenkin suojella taloutta, -
joka perustuu maanviljelyksen vuodenkiertoon.
Yritätte vaikuttaa säähän hengellisten voimien ja valtojen avulla.
Ahab, nämä väärät jumalat eivät ole tosi jumalia.
Ne pettävät sinut. Israelin Jumala hallitsee yhä."
Niin Elia sanoo.
Hän jatkaa: "Jumala, jonka edessä minä seison".
Vau! Tämä on lääkettä -
jokaiselle vapisevalle, pelokkaalle sielulle.
Tämä on terveys jokaiselle sellaisesta epäilyksestä ja arkuudesta kärsivälle, -
joka tulee häntä ja seurakuntaa vastaan lähetetyistä henkivalloista.
Vastaan yhteiskuntaa itseään, joka halveeraa Raamatun totuutta -
ja kristinuskon opetusta, eritoten evankelikaalista totuutta: -
Seisomme Jumalan edessä uskon kautta Kristukseen ja vain Kristukseen.
Tässä Elia sanoo: "Seison Jumalan edessä." Vau.
Sen ajatteleminenkin rohkaisee.
Joku on valmis sanomaan julkisesti: "Minä kuulun Jumalalle.
Palvelen Jumalaa. Seison Jumalan edessä.
En pelkää sinua; seison Jumalan edessä.
Olen seissyt Jumalan edessä. Siksi seison nyt rohkeasti sinun edessäsi.
En nojaa olettamuksiin.
Tiedän, minkä perustan varassa voin seistä Jumalan edessä."
Tahdon kysyä teiltä tänään: -
"Tiedätkö, mikä on se ainoa perusta, -
minkä varassa voit seistä Jumalan edessä?"
Se on Golgatan perusta.
Veren tahrima perusta Jeesuksen Kristuksen ristin alla.
Meidän pitää olla evankeliumi-ihmisiä, -
jos haluamme, että Jumala käyttää meitä näinä päivinä -
ihmeiden palvelutyössä.
Hän sanoo: "Tämä Jumala, jonka edessä minä seison".
Pikakelataan Uuden testamentin kohtaan, jossa on tämän täyttymys.
Apostoli Paavali näet sanoi jotain hyvin samanlaista -
monta vuotta myöhemmin -
Uuden testamentin uskovan ja evankeliumin palvelijan esikuvana.
Paavali oli ollut kolmella pitkällä onnistuneella lähetysmatkalla.
Nyt hän on pidätettynä. Häntä ollaan viemässä Roomaan oikeuden eteen.
Hän on laivassa kahlittuna roomalaiseen sotilaaseen.
Puhkeaa rajuilma.
Paavali, miehistö ja muut matkustajat haaksirikkoutuvat Maltan saarelle.
Eräs alue Maltalla on nimetty Paavalin ja tapauksen mukaan.
Kaikki pelkäsivät henkensä edestä.
Paavali kutsui heidät koolle myrskyn keskellä. Sanoo Ap. t. 27:23:ssa: -
Tietäkää tämä. Herran enkeli seisoi minun tykönäni -
ja sanoi: Paavali, sinä olet todistava Jumalasta Roomassa.
Te kaikki pelastutte. Olen antanut sinulle kaikki ihmiset laivalla.
Kukaan ei kuole. Rantaudutte jollekin saarelle."
Paavali sanoo: "Jumala, jota minä palvelen -
ja jonka oma minä olen, ilmestyi minulle enkelin kautta. Puhui minulle.
Näin tapahtuu."
Tämä lausuma on hyvin samankaltainen kuin Elian lausuma.
Elia sanoo: "Ahab, Jumala, jonka edessä minä seison".
Paavali sanoo: "Jumala, jonka oma olen ja jota palvelen."
Se on Uuden testamentin henki. Voiton henki. Auktoriteetin henki.
Selviytymisen henki. Henki, joka tuo ihmeiden ilmenemisen, -
jos Jumala tahtoo, elämäsi kautta.
Avataan sitä hieman. "Jumala, jonka oma olen": identiteetti.
"Jumala, jota palvelen": tarkoitus.
Jokainen, joka uskoo mihin uskoo, -
olipa hän ateisti, sekulaari, LGBT, LGGBTI, iPhone-käyttäjä...
Hän pamauttaa, kuka hän on ja mihin hän uskoo, -
ennen kuin ehdit avata suutasi. "Minä olen tämä!"
Ihmiset ovat ylpeitä siitä, keitä he ovat.
Miksemme mekin voisi olla ylpeitä siitä, keitä olemme?
"Minä olen tämä! Olen elävän Jumalan lapsi.
Seison Jumalan edessä. Olen Jumalan oma."
Voimme tehdä sen!
Tähän rakennukseen tulee juuri nyt uskallusta ja rohkeutta.
Osoita seuraavasi Jeesusta.
En kehota arvostelemaan muita, -
mutta jos joku kertoo, kuka hän on, -
hänen pitää myös kuunnella, kuka sinä olet.
Jumala, jonka oma olen. Kuulun Hänelle. En ole itseni oma.
Minut on ostettu kalliisti. Jeesus maksoi kovan hinnan -
saadakseen minut omakseen.
1. Kor. 6:19―20: "Vai ettekö tiedä, että teidän ruumiinne -
on Pyhän Hengen temppeli, joka Henki teissä on -
ja jonka te olette saaneet Jumalalta, ja ettette ole itsenne omat?
Sillä te olette kalliisti ostetut."
Perusta, jolla seisomme, on verellä ostettu, veren tahrima Golgatan maa.
Syleilemme veren tahrimaa ristiä tietäen, että Jeesuksen veri -
sitoo meidät Jumalaan. Ja Jeesuksen veri on ostanut meidät, -
niin että olemme Hänen omiaan ainiaan. Eikä Hän pidä kilpailijoista.
Olen pelastunut. Olen Jumalan oma. Ja olen uskollinen.
En ole notkistanut polvea Baalin edessä.
Joskus on helpompi ymmärtää uskollisuus tuotemerkille tai kaupalle -
kuin uskollisuus asioille, joilla todella on merkitystä elämässä.
Uskollisuus elävälle Jumalalle. Tänä aamuna herätessäni kuulin sanat: -
"Hyvin tehty, hyvä ja uskollinen palvelijani." - Olenko taivaassa?
Jumala etsii uskollisuutta.
Kiitos uskollisuudestasi.
Se ei tarkoita, että onnistumme aina emmekä ikinä tee virheitä.
Kuunnelkaa. Naiset ja herrat, veljet ja siskot.
Jumalan omat, watua mungu!
Pysykää uskollisina.
Älä anna kenenkään vetää sinua pois -
sitoutumisestasi Kristukseen, uskollisuudestasi Kristukselle.
Voit sanoa: -
"Olen Jumalan oma. Palvelen Jumalaa. En palvele muita jumalia.
Laitan kaikki munat yhteen koriin. Seison tai kaadun.
Nautinpa elämästä tai vihaan sitä. Olipa minulla kaikki tai ei mitään.
Elän tai kuolen. Onnellinen tai onneton. En välitä.
En piittaa mistään tästä, koska minä kuulun Jeesukselle.
Palvelen ainoaa totista elävää Jumalaa.
Eteenpäin. "Jumala, jonka oma olen" viittaa identiteettiin.
"Jumala, jota palvelen" viittaa tarkoitukseen, etenkin palvelutyössä.
Nämä periaatteet ovat todella yksinkertaisia.
Eivät yhtään vaikeita.
Toteamus: Jumala ei anna voimaa sellaista varten, mitä Hän ei tee.
Kaksi kielteistä lausetta tarkoituksella.
Usein yritämme tehdä jotain, mitä Jumala ei ole antanut tehtäväksi.
Luulemme, että on olemassa joitain kaavoja.
Että voimme tehdä mitä tahdomme, ja Jumala turvaa selustamme. Ei.
Oli eräs ikäihminen, täynnä uskoa. Halusi nähdä valtakunnan tulevan.
Kertoi kaikille alueellaan: "Uskon ihmeisiin."
Seinänaapuri sanoi: "Hyvä, sillä talossamme joku kuoli juuri."
Ei ole soitettu ambulanssia. - Hyvä on. Herätän hänet kuolleista.
En tiedä, oliko vainaja mies vai nainen. Tarina on pohjimmiltaan tosi.
Joitakin yksityiskohtia on luultavasti liioiteltu.
Pohjimmiltaan tarina on tosi.
Hän kutsuu ihmiset koolle. He rukoilevat, paastoavat, hyppivät, -
huutavat Jumalan puoleen ja mitä muuta, -
kunnes se on jo vaivaannuttavaa.
Jonkun pitää sanoa: "Tämä kuollut henkilö ei tokene."
Kaikenlaista tapahtuu.
On tiettyjä juridisia määräyksiä, -
kun joku kuolee. Hänet pitää todeta kuolleeksi.
Touhu oli ajan tuhlausta ja typerää.
Miksi? He eivät olleet kuulleet sanaa Jumalalta.
He tuumivat: "Jumala käskee herättää kuolleet. Me teemme sen. Me."
Jumala ei anna voimaa sellaiseen, mitä Hän ei tee.
Elia sanoo: "Olen Jumalan palvelija." Se on: "Teen vain, mitä Hän käskee."
En toimi omasta aloitteesta.
En herää aamulla ja päätä: "Tarvitsen Rolls Roycen lounaaseen mennessä."
En puuhastele tehden omaa tahtoani, omaa juttuani.
Jeesus: "Niin kuin Isä lähetti minut, minä lähetän teidät."
Se on ihmeissä vaeltamisen avain ja salaisuus.
Älä yritä jotain, mitä Jumala ei tee. Tutki, mitä Hän tekee ja mene myötä.
Selvitä, mitä Jumala tekee. Selvitä, mitä Jumala sanoo.
Selvitä, mihin Jumala johtaa. Seuraa, minne Pyhä Henki johtaa.
Älä seuraa omaa johtoasi, ajatteluasi, omaa tahtoasi tilanteessa.
Seuraa, minne Pyhä Henki johtaa.
Jumala ei anna voimaa johonkin, mitä Hän ei tee.
Hän antaa voiman, vallan ja kaiken tarvittavan siihen, mitä Hän tekee.
Selvitä, mitä Jumala on tekemässä.
Selvitä, mitä Jumala tahtoo.
Kerran minut kutsuttiin taloon, -
jonka omistaja oli juuri kuollut.
Hän oli kuuluisa nainen.
Itse asiassa 20―30 minuutin päästä -
naisen kuolema oli kymppiuutisten ykkösaihe.
Minut oli kutsuttu taloon -
tukemaan perheenjäseniä.
Naisen sairaanhoitaja oli Kensington Templen jäsen.
Nainen oli käynyt seurakunnassa. Parantumisen puolesta oli rukoiltu.
Mitään ei tapahtunut. Hän kuoli.
Aina kun tulee sellainen tilaisuus, -
kyse ei ole siitä, että puuttuisi rohkeutta.
Se on Jumalan kunnioittamista.
"Jumala, miten tahdot minun rukoilevan nyt?
Mitä kehotat minua tekemään?"
En saanut Jumalalta mitään merkkiä. En Pyhän Hengen johdatuksen kautta.
En kokenut kehotusta, että pitäisi rukoilla -
ja käskeä hänen herätä kuolleista.
En saanut merkkiä. Ja minä olin pettynyt.
Olin pettynyt Jumalaan.
Palaan siihen kohta.
Amanda, muistatko, kun olimme Paraguayssa tai Uruguayssa?
Jossain -guayssa. Paraguayssa.
Rukoilimme. Amanda on koulutukseltaan sairaanhoitaja.
Eteen tulee eräs poika. Kaatuu maahan. Sellaista sattuu. Halleluja!
En tiennyt, että hän pyörtyi.
Puhujalava oli epätavallisen korkea.
Kaikki tarvitsivat lopuksi rukouksia kipeiden niskojen takia.
Amanda tuli sanomaan: "Colin, rukoile äkkiä. Pojalla on hätä."
Pojalla oli astmakohtaus. Huulet olivat siniset.
Kaikki hänessä kertoi, että aikaa ei ollut enää paljon.
Emme voineet tehdä mitään muuta. Ambulanssin tulo olisi kestänyt.
Olimme soittaneet apua. Emme ole hölmöjä.
Loikkasin alas lavalta niin sulavasti kuin vain entinen balettitanssija voi.
Poika oli hiipumassa pois. Enhän liioittele, Amanda?
Näytä kameralle. Liioittelenko? En ainakaan paljon.
Tämä on totta, eikö?
Nuhtelin kuolemaa. Poika tokeni.
Yritän osoittaa, että kun Jumala on mukana, se toimii.
Ellei Jumala tee sitä, sinä et voi tehdä sitä.
Palataan rouvan tilanteeseen.
Sanoin silloin pettyneenä: "Herra, välitänkö minä..."
Katsoin uutisia. "Välitänkö Lontoosta enemmän kuin Sinä?
Jumala, mitä oikein touhuat? Mikset ymmärrä?
Jos nainen olisi parantunut, kymppiuutisissa sanottaisiin: -
Tämä henkilö oli kuollut, mutta nyt hän elää.
Jeesuksen nimessä. Menkää kaikki Kensington Templeen sunnuntaina."
Jumala osoitti erään asian.
Kun Jumala tekee sellaisia ihmeitä ― ja vielä Hän tekee ― tuomio on lähellä.
Kun Jumala ilmestyy, ihmiset ovat kaksin verroin tilivelvollisia.
Kun Hän tekee suuria ihmeitä, -
ne, jotka torjuvat Hänet, saavat vielä suuremman tuomion.
Mitä ikinä Elia tekikin, aloite ei ollut lähtöisin hänestä.
Luuletko, että hän voisi sanoa sateelle noin vain: "Lakkaa satamasta"?
Sade ei kuuntele sinua. Kun Jeesus käski myrskyn tyyntyä, ymmärrän sen.
Kun Elia käski sateen loppua, en ymmärrä sitä, paitsi yhdeltä kantilta.
Hän oli rukoillut ja saanut sanan Jumalalta.
Ja Jumala oli sanonut: "Ilmoita, että tulee kuivuus. Teen sanasi mukaan."
Sama juttu, kun alkoi taas sataa.
Sama juttu, kun hän ruokki leskinaisen.
Sai öljyt ja jauhot lisääntymään itsestään ihmeellisesti, -
siihen saakka että kuivuus oli ohi.
Jumala sanoi: "Mene siihen paikkaan. Olen käskenyt lesken ruokkia sinua."
Jumala oli mukana siinä.
Kun Jumala on mukana, mikään ei pysäytä sitä.
Tämä saa sen muuten hienon laulun kuulostamaan ymmärrettävämmältä.
"Kun Jeesus sanoo 'kyllä', kukaan ei voi sanoa 'ei'.
En ole ymmärtänyt, mitä se laulu tarkoittaa. Ymmärsin nyt juuri.
Jos Jumala on mukana, se tapahtuu.
Kun Jumala ilmaisee tahtonsa: "Tee näin", -
vastaat Hänen aloitteeseensa. Kun Jumala on mukana, se tapahtuu.
Ilman Jumalaa emme voi tehdä mitään. Kun Jumala on mukana, -
mikään ei ole mahdotonta.
Olen nähnyt ihmeitä monin eri tavoin.
Käytän sanaa "ihme" harkiten.
En tarkoita, että kun olet menossa kokoukseen, bussi 28 tulee ajoissa.
Onhan se toki ihme...
Puhun asioista, jotka ovat todella huomattavia ihmeitä.
Mutta niistä joka ikinen on tapahtunut melkein itsestään.
Kuin minulla ei olisi ollut niissä mitään osuutta.
Ai niin, eihän minulla ollutkaan.
Kun puhutaan sokeille silmille ja ne avautuvat, -
logiikka lentää ikkunasta. Sitä puhuu silmille.
Korville puhumisen vielä ymmärtäisi loogisesti. Korvien pitäisikin kuulla.
Sitä puhuu sokeille silmille: "Ethän ole edes korva. Miten voisit kuulla?
Ja olet sokea muutenkin."
Ihmislogiikalla ei ole virkaa, kun yliluonnollinen voima alkaa toimia.
Jumala tekee kauttasi jotain, mitä et ikinä pystyisi tekemään ilman Häntä.
Nettotuloksena on Jumalan tulen ja voiman manifestaatio ja osoitus.
Ja kaikki tietävät, että Jumala on todellinen.
Niin tapahtui, kun Elia käski tulen langeta taivaasta.
Elia ensinnäkin noudatti Jumalan sanaa yksityiskohtaisesti.
Kaikki, mitä hän teki, tuli kuuliaisuudesta Jumalaa kohtaan.
Sen lisäksi Elia osoitti, että piti olla joko Jumala tai ei mitään.
Hän kaivoi vesiojan alttarin ympäri. "Se, joka sytyttää tulen, on Jumala."
Baalin profeetat olivat huutaneet koko päivän. Mitään ei ollut tapahtunut.
"Taitaa jumalanne olla kuuro. Huutakaa kovemmin. Olisiko lomalla."
Lukekaa sieltä itse. Elia sanoi jopa: "Lieneekö pusikossa tarpeillaan."
He sanovat: "Älä kritisoi muita uskontoja."
Elia sanoo: "Ennen kuin rukoilen, vuodattakaa vettä uhrin päälle."
Kastelkaa koko hoito vedellä.
Ei tulitikkuja, ei sytytysnestettä, ei sytytyspaloja.
Joko tulen sytyttää Jumala tai sitten ei tulta lainkaan.
Ollaan sillä paikalla, ettei suitsuteta eikä tekaista mitään.
Oletko valmis? Odotat jotain.
Luota minuun. Älä liiku.
Tunnen Jumalan voiman. Tunsitko sinä? Tunsit.
Ei mitään tekemistä Jumalan kanssa. Halpa viihdetemppu saarnassa.
Kun Jumala on mukana, se voi näyttää tuollaiselta.
Mutta tarkka silmä näkee, ettei se ole ihmistekoista.
Se tulee Jumalalta.
On jo myöhä. Kansamme on harhautunut kovin kauas.
Tarvitsemme Jumalaa tekemään sen, mihin vain Hän pystyy.
Suomennos: Marianne Tenetz